
Parlamentul României
Camera Deputaților

	Comisia pentru apărare, ordine                                                                         București, 1.03.2023
  publică și siguranță națională                                                                                PL-x nr. 69/2023  
       Nr. 4c-15/50/13.02.2023


AVIZ  
asupra Proiectului de Lege pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români
În conformitate cu prevederile art.95 din Regulamentul Camerei Deputaţilor, republicat, Comisia pentru apărare și siguranță națională a fost sesizată, spre avizare, cu Proiectul de Lege pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, trimis cu adresa PLx 69/2023 din 13 februarie 2023.
Membrii Comisiei au examinat proiectul de Lege supus avizării, în şedinţa din data de 28 februarie 2023. În raport cu obiectul şi conţinutul acestuia, Proiectul de lege face parte din categoria legilor ordinare.
În urma dezbaterilor, membrii Comisiei pentru apărare și siguranță națională au hotărât, cu unanimitate de voturi, avizarea favorabilă a Proiectului de Lege, în forma adoptată de Senat.

PREȘEDINTE
Laurenţiu-Dan LEOREANU



Întocmit,
Consilier parlamentar, Florin Danciu

